Lonely Planet: Zagreb je top europska destinacija u 2017.

Zagreb je, prema tom izboru, pobijedio u konkurenciji deset gradova, koji imaju što pokazati, ali su često podcijenjeni i nedovoljno poznati kod turističke publike

<p>Jedan od najprestižnijih svjetskih turističkih vodiča, <strong>Lonely Planet Zagreb je stavio na vrh svoje liste ove godine najpoželjnijih i najuzbudljivijih, ali nedovoljno istraženih europskih destinacija, koje se moraju posjetiti. </strong></p><p><strong>POGLEDAJTE VIDEO SPECIJAL:</strong></p><p>U objašnjenju priznanja stručnjaci Lonely Planeta ističu kako je <strong>Zagreb nerijetko u sjeni razvikanih gradova na obali Jadrana</strong>, ali i kako se radi o metropoli koju definitivno treba upoznati.</p><p>Zagreb vide kao grad koji je <strong>istovremeno kozmopolitski i alternativan</strong>, a ističe se i da je vrlo dostupan jer nikad nije bilo povoljnije i lakše doći do glavnog grada Hrvatske zahvaljujući uz ostalo i novoj zračnoj luci "Franjo Tuđman".</p><h2>Top lista najboljih destinacija u Europi 2017.</h2><p><strong>Zagreb je zaslužio prvo mjesto na ovoj listi zbog predivne austro-ugarske arhitekture, kao i trgova punih ljudi </strong>koji ispijaju kavu živeći kozmopolitski stil života. Na drugu stranu,<strong> brutalistička arhitektura pojedinih kvartova, cvjetajuća ulična umjetnost i urbana regeneracija nude svakome ponešto zanimljivo za vidjeti i čuti. </strong></p><p>A kao najnovija od svih atrakcija, u Zagrebu je procvjetala industrija craft piva i dom je vrhunskih restorana.</p><p>- Zagreb je na vrhu te liste jer <strong>ima sve atribute po kojima smo ocjenjivali gradove. On nudi nešto novo, uzbudljivo ili neistraženo što ga čini vrijednim istraživanja</strong> - objavili su na <a href="http://www.lonelyplanet.com/best-in-europe">Lonely Planetu</a>.</p><p><strong>Drugo mjesto </strong>na toj listi zauzela je <strong>švedska pokrajina Gotland</strong>, pomalo neočekivani dio Škotske najpoznatiji po najvećoj količini povijesnih mjesta i i najvećem broju restorana po gradu. Povijesni baltički otok ima i predivnu prirodu sa malim starinskim seocima, ribarskim gradovima i mirnim pješčanim plažama.</p><p><strong>Treća</strong> na listi je<strong> španjolska Galicija</strong>, opisana kao jedinstveni <strong>koktel pejzaža, kulture i gastronomije </strong>koja je predivna za odmor i uživanje. Sa svojim jedinstvenim jezikom i stoljećima starom kamenom arhitekturom, preko 1000 kilometra obale pruža obilje mjesta za istraživanje.</p>